[pic] | KUMMISSJONI TAL-KOMUNITAJIET EWROPEJ |

Brussel 28.2.2007

KUMM(2007) 67 finali

KOMUNIKAZZJONI MILL-KUMMISSJONI LILL-PARLAMENT EWROPEW, IL-KUNSILL, IL-KUMITAT EKONOMIKU U SOĊJALI EWROPEW U L-KUMITAT TAR-REĠJUNI

Riżultati tal-Politika fl-2006

KOMUNIKAZZJONI MILL-KUMMISSJONI LILL-PARLAMENT EWROPEW, IL-KUNSILL, IL-KUMITAT EKONOMIKU U SOĊJALI EWROPEW U L-KUMITAT TAR-REĠJUNI

Riżultati tal-Politika fl-2006

1. LEJN EWROPA TAR-RIżULTATI - SENA TA' TWETTIQ

Matul is-sena 2006, il-Kummissjoni għaddiet għal fażi ġdida fit-twettiq ta' l-għanijiet li stabbilitet fil-bidu tal-mandat tagħha. Fl-10 ta' Mejju, il-Kummissjoni pproponiet programm ta' azzjoni ambizzjuż li kien jinkludi serje ta' miżuri konkreti maħsuba għall-ġid taċ-ċittadini Ewropej: Ewropa tar-riżultati . Il-programm kien ibbażat fuq sistema b'żewġ binarji – u dan wera l-kapaċità ta' l-Unjoni li taġixxi filwaqt li toqrob lejn soluzzjoni għal kwistjonijiet istituzzjonali u kostituzzjonali.

Fil-Kunsill Ewropew ta' Ġunju 2006, il-Kapijiet ta' Stat u Gvern ta' l-UE qablu li jsegwu sistema b'żewġ binarji, u laħqu kunsens dwar skeda għat-tkomplija tal- proċess tar-riformi istituzzjonali , inkluża dikjarazzjoni politika li għandha tiġi adottata f'Berlin fil-25 ta' Marzu 2007 mill-Istati Membri, il-Parlament Ewropew u l-Kummissjoni, sabiex jitfakkar il-50 anniversarju tat-Trattati ta' Ruma.

Iċ-ċittadini jridu li l-Unjoni tagħmel għażliet ta' politika li jkunu relevanti għall-ħajja ta' kuljum tagħhom. Huwa għalhekk li l-istrateġija ta' l-iżvilupp sostenibbli ta' l-U E u l-Istrateġija ta' Liżbona għat-tkabbir ekonomiku u l-impjiegi huma fil-qalba tal-prijoritajiet tal-Kummissjoni, u għandhom l-għan li jassiguraw futur ta' prosperità, ġustizzja u sostenibilità ambjentali għall-Ewropa. Wara li ġiet varata l-Istrateġija ta' Liżbona mġedda fl-2005, l-enfasi fl-2006 kien fuq l-implimentazzjoni. Is-sħubija l-ġdida bejn l-Istati Membri u l-Kummissjoni bdiet tagħti l-frott u kkontribwiet għal riżultati ekonomiċi aħjar madwar l-Ewropa.

L-ewwel nofs tas-sena kien ikkaratterizzat mill-konklużjoni, f'Mejju, tan-negozjati mal-Parlament Ewropew u l-Kunsill dwar il- Qafas Finanzjarju għall-Unjoni għall-2007-2013 . Wara dan il-ftehim, il-Kummissjoni ppreżentat pakkett ta' aktar minn 30 proposta reveduta sabiex tagħmilha possibbli li l-ġenerazzjoni l-ġdida ta' programmi ta' finanzjament tibda fl-1 ta' Jannar 2007. Minbarra dan, f'Novembru ntlaħaq ftehim finali bejn il-Kunsill u l-Parlament dwar ir-riforma tal- ġestjoni tal-baġit ta' l-UE u s-simplifikazzjoni ta' l-aċċess għall-finanzjament mill-UE. Ir-regoli l-ġodda se jgħinu sabiex jittejbu r-riżultati tal-programmi ta' l-UE taħt il-Qafas Finanzjarju Multi-Annwali 2007-2013.

F'dak li jirrigwarda il-produzzjoni ta' għażliet ta' politika , il-Kummissjoni kkonċentrat fuq l-implimentazzjoni tal-Programm ta' Ħidma tagħha ta' l-2006, b'74 proposta ewlenija tal-Programm ta' Ħidma ppreżentati matul is-sena u punt ieħor addizzjonali fil-bidu ta' l-2007, li wasslu għal rata ta' implimentazzjoni ta' kważi 90%. Dan juri li ċ-ċiklu ta' l-ippjanar u l-ipprogrammar strateġiku, ikkonċentrat fuq numru limitat ta' prijoritajiet, issa huwa stabbilit sew fil-ħidma tal-Kummissjoni. Madankollu, dan ma waqqafx lill-Kummissjoni milli tirripsondi għal aġenda politika li tinbidel malajr, li fiha azzjonijiet li ma jkunux previsti fil-bidu tas-sena jkollhom jiġu prodotti fi ftit żmien b'reazzjoni għal ħtiġijiet urġenti, pereżempju waqt il-kriżi tal-Libanu.

Bħala prosegwiment ta' l- Inizjattiva Ewropea dwar it-Trasparenza varata fl-2005, Green Paper maħruġa fl-2006 wasslet għal dibattitu pubbliku wiesa' dwar it-titjib tal-ftuħ u l-aċċessibilità ta' l-istituzzjonijiet ta' l-UE. Fl-istess kuntest, il-Kummissjoni ħolqot portal elettroniku li jipprovdi aċċess uniku għat- tagħrif dwar il-benefiċjarji taħt il-programmi li hija tamministra direttament, u ppubblikat links għal dawk l-Istati Membri li diġà jipprovdu tagħrif dwar il-benefiċjarji finali tan-nefqa agrikola taħt il-ġestjoni maqsuma. Il-Kummissjoni kompliet issaħħaħ ir- relazzjonijiet tagħha mall-Parlamenti Nazzjonali billi għadditilhom direttament il-proposti kollha ġodda tagħha u d-dokumenti ta' konsultazzjoni, u stednithom jipprovdu l-kummenti tagħhom sabiex ittejjeb il-proċess ta' tiswir tal-politika.

Il-Kummissjoni ddeċidiet li tagħmel il- komunikazzjoni responsabbiltà ċentrali ta' l-Unjoni Ewropea billi pproponiet, f' White Paper , li din issir qasam ta' politika sħiħ ta' l-UE, bħala servizz għaċ-ċittadin u strument tad-demokrazija. Il-konsultazzjoni pubblika dwar il- White Paper twettqet b'suċċess sa Settembru 2006, u ġiet ikkumplimentata b'erba' laqgħat dwar temi speċifiċi għal dawk li l-interessi tagħhom huma involuti.

Bħala parti mill- Pjan D – Demokrazija, Djalogu u Dibattitu [1], varat f'Ottubru 2005 u li tkompla f'Novembru 2006[2], il-Kummissjoni organizzat firxa wiesgħa ta' laqgħat u attivitajiet fl-Istati Membri sabiex tiddiskuti b'mod attiv maċ-ċittadini Ewropej u tipprovdi mezzi sabiex il-kwistjonijiet li jinteressaw liċ-ċittadini jitressqu quddiem dawk li jieħdu d-deċiżjonijiet fl-Ewropa.

Fattur ewlieni sabiex l-Unjoni titqarreb lejn iċ-ċittadini tagħha hija l-politika tal- multilingwaliżmu , li tiggarantixxi d-diversità kulturali u lingwistika u d-dritt li l-kuntatt ma' l-istituzzjonijiet ta' l-UE jsir f'kull waħda mil-lingwi uffiċjali tagħha. Fl-2006, il-Kummissjoni għamlet arranġamenti għall-introduzzjoni ta' tliet lingwi uffiċjali ġodda (il-Bulgaru, ir-Rumen u l-Irlandiż) sa mill-1 ta' Jannar 2007.

2. PROSPERITÀ

Strateġija ta' Liżbona għat-Tkabbir Ekonomiku u l-Impjiegi

L-2006 kienet sena mimlija azzjoni għall-Istrateġija tat-Tkabbir Ekonomiku u l-Impjiegi. Kmieni fl-2006, il-Kummissjoni appellat lill-Istati Membri sabiex "jgħaġġlu iżjed" – u r-Rapport Annwali ta' Progress ta' din is-sena juri li sar progress reali. Matul is-sena, kien hemm żieda perċettibbli fil-pass tal-ħidma biex l-azzjoni fuq il-livell tal-politika tiġi tradotta f'riżultati attwali, sabiex jittejjeb l-ambjent għall-investiment min-naħa ta' l-intrapriżi u għall-ħolqien ta' l-impjiegi. Qed tiżdied l-evidenza li r-riformi li saru qed jibdew jagħtu benefiċċji kwantifikabbli, u hemm ukoll konferma li l-implimentazzjoni sħiħa ta' l-istrateġija ta' Liżbona toffri l-potenzjal għal gwadanji kbar f'impjiegi u tkabbir ekonomiku.

Il-Kummissjoni pproponiet għall-2006 pakkett ta' impenji sodi għat-tisħiħ tar-riforma f' erba' oqsma ta' azzjoni ta' prijorità : l-għarfien (edukazzjoni, riċerka u żvilupp, u innovazzjoni); l-utilizzazzjoni tal-potenzjal ta' l-intrapriżi, partikolarment fil-każ ta' l-intrapriżi ta' daqs żgħir jew medju; l-inklużjoni ta' aktar nies fid-dinja tax-xogħol, partikolarment żgħażagħ – f'konsistenza mal-Patt Ewropew dwar iż-Żgħażagħ – u ħaddiema ta' età akbar; u l-enerġija. Dawn l-impenji ntlaħaq qbil dwarhom mill-Kapijiet ta' Stat u Gvern fil-Kunsill Ewropew ta' Marzu. Matul l-2006 kien hemm bidla perċettibbli fl- impenn nazzjonali għall-implimentazzjoni ta' l-istrateġija ta' Liżbona , partikolarment fl-erba' oqsma identifikati mill-Kunsill Ewropew bħala prijoritajiet. L-Istati Membri qegħdin dejjem aktar jaqsmu bejniethom l-esperjenzi u l-ideat tajba. Madankollu, filwaqt li kollha kemm huma mxew 'il quddiem, għad hemm differenzi kbar bejn l-Istati Membri fil-profondità u l-pass tar-riformi.

Ir-riformi fuq il-livell Ewropew taħt il- Programm ta' Liżbona tal-Komunità (CLP) qed jagħmlu progress tajjeb. S'issa, il-Kummissjoni wettqet 75% ta' l-azzjonijiet kollha mħabbra fis-CLP. Il-politika tal-koeżjoni kkonfermat ir-rwol tagħha bħala l-istrument Ewropew ewlieni fit-twettiq ta' l-Aġenda għat-Tkabbir Ekonomiku u l-Impjiegi. Permezz tal- Frameworks Strateġiċi Nazzjonali ta' Referenza nnegozjati ma' l-Istati Membri, huwa mistenni li l-investiment 'allokat' għat-'Tkabbir Ekonomiku u l-Impjiegi' se jammonta sa €200 biljun taħt il-Fondi Strutturali. Strumenti oħra tal-Komunità, bħall-politika ta' l-iżvilupp rurali, kienu wkoll immirati li jikkontribwixxu għall-Istrateġija għat-tkabbir ekonomiku u l-impjiegi. B'mod ġenerali, is-sħubija l-ġdida għat-tkabbir ekonomiku u l-impjiegi qed tibda turi evidenza tal-validità tagħha bħala mezz li jistimula r-riforma ekonomika fl-Ewropa.

Innovazzjoni

B'reazzjoni għal sejħa mill-Kunsill Ewropew tar-Rebbiegħa ta' l-2006, il-Kummissjoni ppreżentat strateġija wiesgħa ta' innovazzjoni li turi t-triq lejn fażi aktar operattiva fil-politika Ewropea dwar l-innovazzjoni. Dan il-programm kien appoġġjat mill-mexxejja Ewropej fis-Samit informali tagħhom f'Lahti, il-Finlandja, fl-20 ta' Ottubru 2006.

Wieħed mill-punti ewlenin matul is-sena kienet l-adozzjoni tas- Seba' Programm ta' Qafas għar-Riċerka u l-Iżvilupp Teknoloġiku (FP7) mill-Kunsill u l-Parlament u l-adozzjoni tas-7 Programm ta' Qafas tal-Euratom għall-Attivitajiet tar-Riċerka Nukleari u t-Taħriġ mill-Kunsill. FP7 se jżid l-infiq l-infiq furq ir-riċerka u l-iżvilupp b'41% bejn l-2007 u l-2013 (fi prezzijiet kurrenti). Il- Kunsill Ewropew għar-Riċerka li għadu kif twaqqaf se jalloka fondi fuq il-livell ta' l-UE għall-aħjar riċerka innovattiva. Għall-ewwel darba, huwa mistenni li l-UE se tadotta fl-2007 metodu ġdid ta' finanzjament ta' riċerka teknoloġika ewlenija billi tagħti bidu għall-ewwel Inizjattivi Konġunti fit-Teknoloġija (JTIs) - sħubijiet pubbliċi-privati għat-tul maħsuba sabiex itejbu l-pożizzjoni ta' l-Ewropa f'oqsma strateġiċi tat-teknoloġija.

Sabiex tkun appoġġjata l-innovazzjoni, il- Programm tal-Kompetittività u l-Innovazzjoni (CIP) li għadu kif ġie adottat għandu l-għan li jikseb żieda ta' 60% fl-istrumenti finanzjarji li jappoġġjaw l-intraprenditorija u l-innovazzjoni. Il-Komunikazzjoni dwar "L-Iffinanzjar tat-Tkabbir ta' l-SMEs" indikat azzjonijiet addizzjonali għat-titjib ta' l-aċċess għall-finanzi, li jista' jwassal għall-ittripplar ta' l-investiment fil-kapital tar-riskju fi stadju bikri sa l-2013. Il-Kummissjoni ressqet ukoll ideat dwar kif l- inċentivi fiskali jistgħu jkunu strument importanti ta' politika li l-Istati Membri jistgħu jużawh sabiex jistimulaw aktar riċerka mill-intrapriżi tagħhom.

L-2006 ħejjiet it-triq għat-twaqqif ta' Istitut Ewropew tat-Teknoloġija (EIT) , bħala punt fokali ġdid ta' l-eċċellenza fl-innovazzjoni, ir-riċerka u l-edukazzjoni għolja fl-Ewropa . Wara konsultazzjonijiet wiesgħa ma' l-Istati Membri u dawk li l-interessi tagħhom huma involuti, tressqet proposta formali fi tmiem l-2006.

Żvilupp importanti ieħor kien il-konklużjoni tan-negozjati dwar l- ITER (Reattur Esperimentali Termonukleari Internazzjonali) li ntemmu bl-iffirmar minn seba' partijiet[3] tal-Ftehim ta' l-ITER f'Novembru. Il-proġett ta' l-ITER, li għandu l-għan li juri l-potenzjal tal-fużjoni bħala sors ta' l-enerġija, se jkun l-ikbar kollaborazzjoni xjentifika tat-tip tiegħu fid-dinja u se jinvolvi pajjiżi li jirrappreżentaw iktar minn nofs il-popolazzjoni tad-dinja.

Is-sistema tan-navigazzjoni globali bis-satellita Galileo rċeviet l-ewwel sinjali tagħha mill-ispazju f'Jannar 2006. Sabiex isir l-aħjar użu mill-potenzjal tal-Galileo, Green Paper tat bidu għal dibattitu dwar dak li s-settur pubbliku jista' jagħmel sabiex joħloq qafas xieraq għall-iżvilupp ta' l-applikazzjonijiet tan-navigazzjoni bis-satellita.

Is-Suq Uniku

Bħala parti mill- evalwazzjoni wiesgħa tas-Suq Uniku , il-Kummissjoni tat bidu f'April għal konsultazzjoni dwar il-politika futura fil-qasam tas-Suq Uniku. Din il-konsultazzjoni wriet li ċ-ċittadini, l-intrapriżi u l-gvernijiet ta' l-UE jemmnu li s-Suq Uniku għandu rwol importanti sabiex jilqa' l-isfidi li għandha quddiemha bħalissa l-Ewropa, iżda wkoll li jista' jittejjeb u jeħtieġ viżjoni ċara sabiex jilqa' sfidi ġodda. Il-konsultazzjoni se tipprovdi ideat għat-titjib tat-tħaddim tal-politika tas-Suq Uniku li se tiġi ppreżentata fl-2007.

Wieħed mill-avvenimenti l-aktar sinifikanti ta' l-2006 kien l-adozzjoni tad- Direttiva dwar is-Servizzi . Id-Direttiva dwar is-Servizzi hija għodda ewlenija sabiex ikun jista' jiġi użat il-potenzjal kollu tas-settur tas-servizzi Ewropew u sabiex jinkiseb Suq Intern ġenwin fis-servizzi. Il-libertà ta' l-istabbiliment u l-libertà li jiġu pprovduti servizzi transkonfinali se tiġi ffaċilitata u d-drittijiet tal-konsumaturi bħala utenti tas-servizzi se jissaħħu permezz ta' l-introduzzjoni ta' klawżola ġenerali kontra d-diskriminazzjoni u d-drittijiet ta' l-informazzjoni.

Żvilupp importanti ieħor kien il-ftehim bejn il-Kunsill u l-Parlament Ewropew dwar ir-Regolament REACH ( Registration, Evaluation, Authorisation and restriction of Chemicals – Reġistrazzjoni, Evalwazzjoni, Awtorizzazzjoni u restrizzjoni tal-Kimiċi), li se jidħol fis-seħħ f'Ġunju 2007. Ir-Regolament REACH jinvolvi riforma sħiħa tal-produzzjoni, il-kummerċjalizzazzjoni ( marketing ), l-importazzjoni u l-użu tas-sustanzi kimiċi. Huwa se jtejjeb is-saħħa u l-ambjent filwaqt li jħares l-innovazzjoni u l-kompetittività.

L-abbozz tad-Direttiva l-ġdida li jipproponi ftuħ sħiħ tas-suq fis- servizzi postali sa l-2009 jkun pass ieħor lejn l-utilizzazzjoni tal-potenzjal kollu ta' settur importanti ta' l-ekonomija ta' l-UE. Il-proposta jkollha impatt dirett fuq it-tisħiħ tal-kompetizzjoni, l-għażla tal-konsumatur u l-impjiegi sostenibbli, filwaqt li tippreżerva servizz universali ta' kwalità għolja.

Fis-settur finanzjarju, tressqet proposta leġiżlattiva importanti li tistabbilixxi kriterji ċari sabiex l-awtoritajiet ta' sorveljanza ta' l-Istati Membri jevalwaw amalgamazzjonijiet u akkwiżizzjonijiet bejn l-istituzzjonijiet finanzjarji. White Paper dwar il-fondi ta' l-investiment ippreżentat titjib possibbli li għandu jkun ta' ġid sew għall-investituri u kif ukoll għall-industrija, b'enfasi fuq l-effiċjenza ekonomika u l-iżvelar ta' l-informazzjoni. Komunikazzjoni dwar il-garanziji tad-depożiti pproponiet serje ta' passi awtoregolatorji għall-banek imfassla sabiex jitħarsu l-konsumaturi f'każ ta' falliment ta' bank. Il-Kummissjoni appoġġjat ukoll inizjattiva awtoregolatorja mill-industrija tat-titoli sabiex tiżviluppa Kodiċi ta' Kondotta li tippermetti kklerjar u ħlas transkonfinali effiċjenti.

Ittieħdu passi inizjali sabiex jinħolqu swieq miftuħa u ġusti għall- akkwisti pubbliċi fil-qasam tad-difiża bl-adozzjoni ta' linji gwida li jġibu ċarezza fl-għoti tal-kuntratti tad-difiża taħt ir-regoli ta' l-UE. Minbarra dan, tressqet proposta li temenda d-Direttiva dwar ir- Rimedji bil-għan li tissaħħaħ l-effiċjenza tal-mekkaniżmi ta' reviżjoni disponibbli għal operaturi ekonomiċi li jkollhom ilmenti fi proċeduri ta' akkwisti pubbliċi. Dan għandu joħloq inċentivi akbar sabiex l-intrapriżi jitfgħu offerti transkonfinali għall-kuntratti.

Il-litigazzjoni akbar miġjuba minn dawk li jħallsu t-taxxi matu l-aħħar ftit snin uriet li l-ostakli tat-taxxi għall-moviment u l-investiment transkonfinali għadhom komuni. Bħala riżultat, il-Kummissjoni pproponiet approċċ koordinat mill-UE għas- sistemi nazzjonali tat-taxxi diretti . Bdew il-konsultazzjonijiet mal-partijiet kollha kkonċernati dwar kif tiżdied il-ġlieda kontra l- frodi fit-taxxi , u ġenerazzjoni ġdida ta' programmi tad-dwana u t-taxxi ġiet ippreżentata sabiex ittejjeb il-kooperazzjoni bejn is-sistemi nazzjonali u tissimplifika l-operat tagħhom. Fir-rigward tat- taxxi indiretti , il-Kummissjoni pproponiet li tabolixxi d-dazju kapitali fuq it-tkabbir tal-kapital sabiex tappoġġja l-iżvilupp ta' kumpaniji ta' l-UE.

Il-Kummissjoni kompliet bl-applikazzjoni soda u konsistenti tar-regoli tal-Komunità dwar il- kartelli, il-prattiċi tar-restrizzjoni tan-negozju, l-amalgamazzjonijiet u l-għajnuniet mill-istat . Fil-ġlieda kontra l-kartelli u l-abbużi ta' pożizzjonijiet dominanti, il-Kummissjoni imponiet multi ta' aktar minn €2 biljuni. Il- Linji Gwida għall-għoti tal-multi reveduti għal ksur fil-qasam ta' l-antitrust u l- Avviż ta' Klemenza revedut se jsaħħu l-effikaċja ta' l-azzjoni tal-Kummissjoni u joffru gwida aktar ċara għall-intrapriżi. Il-linji gwida li għadhom kif ġew adottati dwar l- Għajnuna mill-Istat fil-qasam tar-Riċerka u l-Iżvilupp u l-Innovazzjoni, il-Kapital tar-Riskju u l-għajnuna de minimis huma progress importanti fit-tiswir ta' qafas għal "anqas għajnuna iżda għajnuna li tkun immirata aħjar". Fis-settur agrikolu wkoll, regoli ġodda dwar l-għajnuna mill-istat ġew adottati fi tmiem l-2006.

L- "inizjattiva i2010" – li ssaħħaħ it-Teknoloġiji tas-Soċjetà ta' l-Informazzjoni sabiex tgħin fil-kisba ta' l-għanijiet ta' Liżbona - tinsab għaddejja. Fi sforz biex is-servizzi pubbliċi jsiru aktar effiċjenti, ġie ppreżentat pjan ta' azzjoni għall-immodernizzar tas- sistemi amministrattivi ta' l-Istati Membri sa l-2010. Ġew varati l-konsultazzjonijiet sabiex jiġi revedut il-qafas regolatorju għall- komunikazzjonijiet elettroniċi . Fis-settur tat-telekomunikazzjonijiet, l-inizjattiva tal-Kummissjoni għat-tnaqqis tal- prezz tar- roaming għall-komunikazzjonijiet mobbli rċieva appoġġ wiesa' fil-qasam tal-benefiċċji diretti għaċ-ċittadini.

Edukazzjoni u Tagħlim Tul il-Ħajja

Ittieħed l-aħħar pass fil-proċess leġiżlattiv għall-adozzjoni tal- 'Programm għat-Tagħlim Tul il-Ħajja' 2007-2013. Għall-ewwel darba, programm wieħed qed ikopri l-opportunitajiet tat-tagħlim mit-tfulija sa l-età avvanzata. Is-suċċess fl-implimentazzjoni tal- programmi kurrenti tat-tagħlim tul il-ħajja kompla b'madwar 280 000 għotja jingħataw fl-2006.

B'reazzjoni għal talba magħmula fil-Kunsill Ewropew informali f'Hampton Court f'Ottubru 2005, il-Kummissjoni ppreżentat il-fehmiet tagħha dwar modi kif jiġu mmodernizzati l-universitajiet Ewropej, biex dawn isiru muturi ta' l-innovazzjoni. Il-Kummissjoni ħarġet ukoll Rakkomandazzjoni dwar it-twaqqif ta' Qafas Ewropew tal-Kwalifiki għat-tagħlim tul il-ħajja (EQF) biex jgħin lill-Istati Membri, lil dawk li jħaddmu u lill-individwi sabiex iqabblu l-kwalifiki mis-sistemi differenti ta' edukazzjoni u taħriġ li jeżistu fl-UE. Il-Kummissjoni enfasizzat ukoll il-kwistjonijiet ewlenin biex jiġu kkombinati b'mod effettiv l-effiċjenza u l-ġustizzja fis-sistemi Ewropej ta' l-edukazzjoni u t-taħriġ u l-kontribut essenzjali ta' l- edukazzjoni ta' l-adulti għall-impjegabilità, il-mobilità u l-inklużjoni soċjali. Intlaħaq ukoll qbil dwar ir-Rakkomandazzjoni proposta dwar kompetenzi ewlenin għat-tagħlim tul il-ħajja li jistabbilixxi għodda ta' referenza Ewropea sabiex jiġu pprovduti l-kompetenzi bażiċi permezz ta' tagħlim tul il-ħajja, u fuq ir-Rakkomandazzjoni li waqqfet Karta Ewropea dwar il-Mobilità .

Enerġija u Trasport

Progress kbir inkiseb fl-2006 dwar it-tiswir ta' politika integrata Ewropea dwar l-enerġija , b'reazzjoni għal sejħa li saret mill-Kapijiet ta' Stat u Gvern fil-laqgħa informali tagħhom f'Hampton Court f'Ottubru 2005. Fuq il-bażi tal- Green Paper ippreżentata mill-Kummissjoni f'Marzu, il-Kunsill Ewropew tar-Rebbiegħa ħareġ lista ta' miżuri li għandhom jittieħdu bil-għan li tiġi ggarantita għall-UE provvista ta' l-enerġija kompetittiva, sostenibbli u ħielsa mit-theddid. Wara dan, il-Kummissjoni, flimkien mas-Segretarju-Ġenerali tal-Kunsill, ippreżentat dokument bl-isem "Politika esterna għas-servizz ta' l-interessi Ewropej fil-qasam ta' l-enerġija". Il-Kummissjoni ppreżentat ukoll Pjan ta' Azzjoni dwar l-Effiċjenza fl-Enerġija bħala l-ewwel pass ewlieni f'pakkett ta' miżuri għall-promozzjoni tas-sostenibilità, is-sigurtà u l-kompetittività fl-enerġija Ewropea. Il-ħidma wiesgħa li saret fl-2006 ħejjiet it-triq għar- Reviżjoni Strateġika tal-politika Ewropea dwar l-enerġija ppreżentata lejn il-bidu ta' l-2007.

Fil- qasam tat-trasport , il-Kummissjoni rrevediet il- White Paper dwar it-Trasport tagħha ta' l-2001 u pproponiet strumenti addizzjonali sabiex tippromwovi l-mobilità sostenibbli. Waħda minn dawn il-prijoritajiet hawn tirrigwarda l- loġistika tal-katina tat-trasport tal-merkanzija, li dwara nħarġet komunikazzjoni bħala l-ewwel pass lejn pjan ta' azzjoni. Il-Kummissjoni ressqet ukoll serje ta' miżuri sabiex tappoġġja r-rivitalizzazzjoni tas-settur tal-ferroviji .

Sa mill-1 ta' Jannar 2007, is- servizzi kollha tal-ġarr tal-merkanzija bil-ferroviji nfetħu għall-kompetizzjoni. Dan l-istadju l-ġdid fil-proċess tar-rivitalizzazzjoni ta' l-industrija tal-ferroviji għandu jirrappreżenta punt ta' bidla għall-ġarr tal-merkanzija bil-ferroviji.

Tkabbir taż-Żona ta' l-Euro

Fl-1 ta' Jannar 2007, is- Slovenja saret l-ewwel Stat Membru tal-ħames tkabbir ta' l-Unjoni li daħal fiż-żona ta' l-euro. Ir- Rapport ta' Konverġenza ta' l-2006 wera li pajjiżi oħra ta' l-UE 'b'deroga' wkoll qed jagħmlu progress lejn il-konverġenza, għalkemm b'passi differenti. Rapport speċifiku mħejji mill-Kummissjoni b'reazzjoni għal talba mil-Litwanja kkonkluda li dan il-pajjiż għandu jżomm l-istatus preżenti tiegħu. Din l-evalwazzjoni kienet ikkonfermata mill-Kunsill.

3. SOLIDARJETÀ

Solidarjetà Soċjali

F'Ottubru, il-Kummissjoni adottat komunikazzjoni li ppreżentat ħames oqsma għall-azzjoni konkreta biex jgħinu lill-Istati Membri jadattaw għat- tibdil demografiku fil-kuntesti nazzjonali tagħhom. Żviluppi sinifikanti oħra kienu jinkludu l-preżentazzjoni ta' komunikazzjoni dwar is- Servizzi Soċjali ta' Interess Ġenerali sabiex tiċċara d-dispożizzjonijiet eżistenti tal-Komunità f'dan il-qasam, u l-proposta għal Fond Ewropew għall-Aġġustament għall-Globalizzazzjoni , li jippermetti lill-Komunità tappoġġja ħaddiema li jkunu affettwati mill-effetti sekondarji tal-globalizzazzjoni, u t-twaqqif eventwali ta' l-istess Fond.

2006 – is- Sena Ewropea tal-Mobilità tal-Ħaddiema – rat l-organizzazzjoni ta' 2 000 avveniment madwar l-Ewropa sabiex titqajjem il-kuxjenza tan-nies dwar id-dritt tagħhom li jaħdmu f'pajjiż ieħor ta' l-UE. Fil-qasam tal- liġi tax-xogħol , il-Kunsill approva l-proposti tal-Kummissjoni għall-promozzjoni ta' xogħol deċenti , sew fi ħdan l-Unjoni u kif ukoll madwar id-dinja. Il-Kummissjoni kkonsultat lill-imsieħba soċjali dwar mezzi aħjar kif jiġu rrikonċiljati l-ħajja tal-familja u dik professjonali u dwar l-inklużjoni attiva tan-nies li huma l-aktar imbiegħda mis-suq tax-xogħol . L-imsieħba soċjali ġew ukoll ikkonsultati dwar il-ħtieġa li tiġi inkorporata fil-liġi Ewropea l-Konvenzjoni ta' l-ILO dwar l-Istandards tax-Xogħol fuq il-Baħar . B'reazzjoni għal sejħa mill-Kunsill Ewropew tar-Rebbiegħa ta' l-2006, Green Paper varat dibattitu dwar kif il-liġi dwar ix-xogħol fuq il-livelli ta' l-UE u nazzjonali tista' tgħin biex is-suq tax-xogħol isir aktar flessibbli filwaqt li tiġi mmassimizzata s-sigurtà għall-ħaddiema (l-istrateġija tal-' flessigurtà '). Ir-riżultati ta' dan il-proċess ta' konsultazzjoni se jikkontribbwixxu għall-inizjattivi tal-flessigurtà li l-Kummissjoni se tippreżenta fl-2007.

It-tħejjijiet għas- Sena Ewropea tad-Djalogu Interkulturali fl-2008 komplew, inkluż permezz tal-konklużjoni tal-proċess leġiżlattiv għad-Deċiżjoni li stabbiliet din is-Sena. Ġie mitmum ukoll il-proċess leġiżlattiv għal programmi ġodda fil-qasam tal-kultura, iż-żgħażagħ u ċ-ċittadinanza attiva .

Drittijiet fundamentali u Ġustizzja Ċivili

Il-qasam tad-drittijiet fundamentali kien ikkaratterizzat mill-ftehim politiku li ntlaħaq f'Diċembru dwar ir-Regolament li waqqaf Aġenzija Ewropea dwar id-Drittijiet Fundamentali . It-twaqqif ta' din l-aġenzija fl-2007 se jkun żvilupp ewelieni għall-abilità ta' l-UE li tippromwovi u tiżgura r-rispett għad-drittijiet fundamentali fl-UE. Ħidma oħra importanti kienet il-preżentazzjoni ta' inizjattiva għall-promozzjoni u l-protezzjoni tad- drittijiet tat-tfal fil-politika interna u esterna ta' l-Unjoni Ewropea.

Il-Kummissjoni trattat l-inugwaljanza bejn is-sessi fl-Ewropa bi pjan ġdid għall- ugwaljanza bejn in-nisa u l-irġiel 2006-2010, u l-ħolqien ta' Istitut Ewropew għall-Ugwaljanza bejn is-Sessi . Sabiex tissaħħaħ iċ-ċittadinanza Ewropea, il-Kummissjoni pproponiet li jiġi ffaċilitat l-eżerċizzju miċ-ċittadini ta' l-UE tad- drittijiet elettorali tagħhom fl-Istat tar-residenza fl-elezzjonijiet Ewropej. Green Paper dwar il- protezzjoni diplomatika u konsola ri għaċ-ċittadini ta' l-Unjoni Ewropea f'pajjiżi terzi pproponiet li tingħata informazzjoni aħjar liċ-ċittadini, li tiġi eżaminata l-frixa ta' protezzjoni li għandha tingħatalhom u li jittejbu l-istrutturi u r-riżorsi meħtieġa.

Fil-qasam tal-ġustizzja ċivili, il-Kummissjoni ppreżentat għażliet dwar kif jittejjeb l- infurzar tal-pretensjonijiet monetarji fl-Ewropa. Proposta għal regolament li jintroduċi regoli dwar il-liġi applikabbli f' materji matrimonjali għandha tttejjeb is-sitwazzjoni għan-numru dejjem jikber ta' koppji internazzjonali li jkunu qed jiddivorzjaw fl-UE. Marbuta ma' din, Green Paper dwar il-kunflitt tal-liġijiet f'materji li jirrigwardaw is-sistemi tal-propjetà matrimonjali tat bidu għal proċess ta' riflessjoni dwar azzjoni Komunitarja possibbli. Fl-aħħar nett, Green Paper dwar ir-rwol tas-soċjetà ċivili fl-isforzi tal-Komunità sabiex tiġġieled kontra d-drogi esplorat il-potenzjal li dawk l-aktar affettwati mill-problema tad-droga jiġu involuti aktar fil-proċess tat-tfassil tal-politika.

Immigrazzjoni

Sa minn meta ġiet adottata l-Istrateġija Globali dwar l-Immigrazzjoni mill-Kunsill Ewropew f'Diċembru 2005, ittieħdu l -ewwel passi tanġibbli lejn politika tassew Ewropea dwar l-immigrazzjoni. L-akbar kisbiet ta' l-Istrateġija Globali jinkludu: il-varar ta' diversi operazzjonijiet marittimi konġunti fil-Baħar Mediterran u fl-Oċean Atlantiku; il-kontribuzzjoni ta' l-UE għad-diskussjonijiet tan-NU dwar l-immigrazzjoni u l-iżvilupp; it-twaqqif ta' aġendi mal-pajjiżi Afrikani; kooperazzjoni msaħħa mal-pajjiżi Mediterranji u Afrikani; u l-adozzjoni bikrija ta' appoġġ Komunitarju għal aktar tisħiħ tal-kapaċitajiet tal-ġestjoni ta' l-immigrazzjoni fis-Senegal u l-Mawritanja bħala kontribut għat-titjib tal-kontrolli ta' l-immigrazzjoni bil-baħar.

Il-Kummissjoni indirizzat il-kwistjoni ta' l- immigrazzjoni illegali billi pproponiet numru ta' azzjonijet prattiċi b'reazzjoni għall-pressjoni migratorja dejjem tiżdied fil-fruntieri esterni ta' l-UE. Fid-dawl ta' l-influss ta' immigranti illegali fil-fruntieri tan-Nofsinhar ta' l-Unjoni, il-Kummissjoni pproponiet mudell integrat għat-tisħiħ tal-kapaċità ta' l-Unjoni li tikkontrolla l- fruntieri marittimi esterni tagħha. Il-Kummissjoni pproponiet ukoll modi sabiex jissaħħu d- djalogu u l-kooperazzjoni ma' l-Afrika fil-qasam ta' l-immigrazzjoni .

Koeżjoni Ewropea

In-negozjati dwar pakkett regolatorju għall-Politika ta' Koeżjoni 2007-2013 ġew konklużi f'Lulju. Il-Linji Gwida Strateġiċi tal-Komunità, approvati mill-Istati Membri f'Ottubru, stabbilixxew il-prijoritajiet għall-investiment futur, partikolarment fir-riċerka, l-innovazzjoni, l-ekonomija ta' l-għarfien u l-kapital uman. Flimkien ma' l-allokazzjoni ta' riżorsi tal-Komunità skond l-Istat Membru u skond l-Għan ta' prijorità, dan ipprovda l-qafas għan-negozjar ta' madwar 450 programm operattiv li għandhom jitressqu mill-Istati Membri u r-reġjuni.

Ħarsien ta' l-Ambjent, Tibdil fil-Klima u Ġestjoni Sostenibbli tar-Riżorsi

F'Ġunju, il-Kunsill Ewropew ġedded l-impenn sod tiegħu li jaħdem għall-iżvilupp sostenibbli bl-approvazzjoni ta' strateġija ta' l-UE għall-iżvilupp sostenibbli mġedda għall-Ewropa ta' wara t-tkabbir. Bl-adozzjoni ta' Strateġiji Tematiċi dwar l-ambjent urban, il-ħarsien tal-ħamrija u l-pestiċidi fl-2006, il-Kummissjoni issa adottat is-seba' 'strateġiji tematiċi' kollha (dwar l-arja, il-ħamrija, l-iskart, ir-riżorsi naturali, il-pestiċidi, l-ambjent, u l-ambjent marittimu) li jiffurmaw il-qalba tas-6 Programm ta' Azzjoni dwar l-Ambjent tal-KE. Strateġija Komunitarja għall-inkoraġġiment tal-produzzjoni sostenibbli ta' bijokarburanti magħmula minn materji agrikoli ġiet ukoll preżentata, flimkien ma' pjan Komunitarju sabiex jintemm it-telf tal- bijodiversità fl-UE sa l-2010.

Fl-2006, it- tibdil fil-klima kien konsistentement fil-għoli fuq l-aġenda politika. Matul is-sena, l- Iskema ta' l-Iskambju ta' l-Emissjonijiet ta' l-UE tat prova tar-robustezza tagħha quddiem turbulenza fis-suq. Komunikazzjoni stabbiliet l-aġenda sabiex is-sistema tinfirex għal setturi u gassijiet oħra. Tressqet ukoll leġiżlazzjoni sabiex l-emissjonijiet ta' gassijiet b'effett serra mill- avjazzjoni ċivili jiddaħħlu fl-Iskema ta' l-UE għall-Iskambju ta' l-Emissjonijiet. Ħidma importanti matul l-2006 kienet li jiġu kkontrollati u approvati l- pjanijiet nazzjonali ta' allokazzjoni ta' l-Istati Membri għall-kwoti ta' l-emissjonijiet matul it-tieni perjodu ta' skambju ta' l-Iskema ta' l-Iskambju ta' l-Emissjonijiet (2008-2012).

Fuq il-front internazzjonali, il-Kummissjoni kellha rwol importanti fit-12-il Konferenza tal-Partijiet għall-Konvenzjoni dwar it-Tibdil fil-Klima u l-Laqgħa tal-Partijiet għall- Protokoll ta' Kyoto (Nairobi, Novembru 2006). Sar progress f'diversi oqsma, inkluż il-Fond Speċjali għat-Tibdil fil-Klima; u ġiet stabbilita t-triq lejn ftehim dwar il-ħtieġa għal impenji dwar it-tnaqqis fl-emissjonijiet wara l-2012.

Green Paper dwar politika marittima futura għall-Unjoni tat bidu għal wieħed mill-akbar eżerċizzji ta' konsultazzjoni fl-istorja ta' l-UE. L-għan tagħha huwa li jistaqsi liċ-ċittadini kif iridu jittrattaw l-oċeani u l-ibħra, filwaqt li jintlaħaq bilanċ sostenibbli li jagħti każ tad-dimensjonijet eknomiċi, soċjali u ambjentali.

Fil-qasam tal- Politika Komuni tas-Sajd , il-Kunsill adotta l-ewwel qafas wiesgħa ta' konservazzjoni tas-sajd għall-Mediterran flimkien ma' proposta tal-Kummissjoni għat-tisħiħ tal-kontroll u l-infurzar permezz tat-teknoloġija moderna. Il-Kummissjoni kisbet ukoll it-tiġdid ta' ftehimiet importanti tas-sħubija fis-sajd ma' pajjiżi terzi bħal Greenland u l-Mawritanja.

Fir-rigward tal- Politika Agrikola Komuni (PAK) , il-Kummissjoni pproponiet ir-riforma ta' l-organizzazzjoni komuni tas- suq ta' l-inbid sabiex tittejjeb il-kompetittività f'dan is-settur. F'Diċembru, intlaħaq ftehim bejn il-ministri ta' l-agrikoltura ta' l-UE dwar riforma wiesgħa ta' l-iskema ta' għajnuna għall-produtturi tal- banana . Il-proċess ta' riforma tmexxa 'l quddiem aktar bit-tħejjija ta' proposta dwar politika aktar orjentata lejn is-suq għas-settur tal- frott u l-ħaxix , li tressqet fil-bidu ta' l-2007. Il-Kunsill iddeċieda fi Frar 2006 dwar il- Linji Gwida Strateġiċi għall-iżvilupp rurali għall-Komunità għall-perjodu 2007-2013, bil-għan li jintlaħqu l-miri tas-sostenibilità ta' Göteborg u li jingħata kontribut għall-istrateġija mġedda ta' Liżbona għat-tkabbir ekonomiku u l-impjiegi. Flimkien mar-regoli ta' implimentazzjoni dan jipprovdi l-qafas għan-negozjar ta' 96 programm ta' żvilupp rurali mistennija . Sabiex tiġi ssimplifikata l-PAK għall-ġid tal-bdiewa, l-amministrazzjonijiet u l-kumpaniji, il-Kummissjoni pproponiet li tiġi stabbilita Organizzazzjoni Komuni tas-Suq (CMO) għall-prodotti agrikoli kollha, sabiex tieħu post il-21 CMO eżistenti.

4. SIGURTÀ U LIBERTÀ

Ġustizzja u Intern

Sabiex tiġi żviluppata aktar iż-żona tal-Libertà, is-Sigurtà u l-Ġustizzja, il-Kummissjoni ressqet komunikazzjoni li tesplora l-modi possibbli għat-titjib ta' l-operat fl-oqsma ta' politika ta' l-UE fuq il-bażi tat-Trattati eżistenti. Komunikazzjoni pproponiet it-twaqqif ta' sistema wiesgħa għall- evalwazzjoni oġġettiva u imparzjali tal-miżuri ta' l-UE. Għall-ewwel darba, l-implimentazzjoni nazzjonali tal- Pjan ta' Azzjoni ta' l-Aja ġiet evalwata u l-ewwel rapport dwar l-implimentazzjoni tagħha ġie ppubblikat. Il-Kunsill Ewropew ta' Diċembru approva din l-evalwazzjoni intermedja tal-politika ta' l-UE u sejjaħ lill-Istati Membri sabiex jesploraw aktar l-għażliet għat-titjib fit-teħid tad-deċiżjonijiet.

Fil-kuntest tal-ġestjoni tal-fruntieri, il-Kummissjoni pproponiet il-ħolqien ta' Gruppi ta' Intervent Rapidu fil-Fruntieri sabiex jipprovdu assistenza għall-Istati Membri li jkunu qed jiffaċċjaw diffikultajiet estremi fil-kontroll tal-fruntieri esterni tagħhom. Pass importanti fit-tisħiħ tal-koerenza tal-politika komuni tal-viżi kienet il-preżentazzjoni ta' proposta għal Kodiċi tal-Komunità dwar il-Viżi . Sabiex jiġi appoġġjat it-tkabbir taż-żona ta' Schengen, il-Kunsill u l-Parlament laħqu ftehim politiku dwar miżuri li jħejju l-qafas legali għas- Sistema ta' l-Informazzjoni ta' Schengen tat-tieni ġenerazzjoni (SIS II) . Inizjattiva għat-tisħiħ tal- kooperazzjoni Ewropea tal-pulizija ttieħdet permezz ta' proposta sabiex l- Uffiċju Ewropew tal-Pulizija (EUROPOL) jiddaħħal fil-qafas ta' l-UE, sabiex jiżdied il-kontroll demokratiku.

Fil-qasam tal-kooperazzjoni fil- ġustizzja kriminali , il-Kummissjoni indirizzat il-problemi kbar marbuta man-nuqqas ta' rikonoxximent reċiproku tad-detenzjoni ta' qabel il-proċess bejn l-Istati Membri billi pproponiet ordni ta' superviżjoni Ewropew fi proċeduri ta' qabel il-proċessi bejn l-Istati Membri ta' l-UE.

Pass importanti lejn it-titjib ta' l- istat ta' tħejjija ta' l-UE għal attakki terroristiċi ttieħed f'Diċembru, bil-proposta dwar programm Ewropew għall- ħarsien ta' l-infrastruttura kritika . F'dokument ta' strateġija dwar is- sigurtà tan-netwerks u l-informazzjoni , il-Kummissjoni tat l-appoġġ tagħha għal sforz sabiex l-intrapriżi, l-individwi u l-korpi amministrattivi fl-Ewropa jiġu inkoraġġiti sabiex jieħdu l-miżuri neċessarji għall-ħarsien tad-data u l-apparat tagħhom.

Fil-qasam tas- sigurtà fl-avjazzjoni , l-UE ħadet azzjoni kontra theddidiet ġodda minn splussivi likwidi billi rrestrinġiet il-likwidi li l-passiġġieri jistgħu jtellgħu fuq l-ajruplani. Il-Kummissjoni tat kontribut ukoll għall-konklużjoni b'suċċess ta' ftehim ġdid ma' l-Istati Uniti dwar ir- Rekords ta' l-Ismijiet tal-Passiġġieri , wara d-deċiżjoni tal-Qorti Ewropea tal-Ġustizzja f'Mejju 2006 li annullat id-Deċiżjonijiet li fuqhom kien ibbażat il-ftehim preċedenti. Fl-aħħar nett, il-Kummissjoni adottat id-dispożizzjonijiet ta' l-implimentazzjoni ta' l-" emenda tas-sigurtà" għall-Kodiċi tad-Dwana tal-Komunità, li għandhom l-għan li jsaħħu s-sigurtà fil-katina tal-forniment ta' l-UE filwaqt li jiffaċilitaw il-kummerċ internazzjonali.

Saħħa u Sigurtà

Intlaħaq ukoll ftehim politiku dwar il- Programm ta' l-UE dwar is-Saħħa 2007-2013 , li jistabbilixxi qafas għall-finanzjament tal-Kummissjoni għal proġetti li jirrigwardaw is-saħħa matul dan il-perjodu. Sabiex tappoġġja l-kooperazzjoni bejn is-sistemi tas-saħħa ta' l-Istati Membri u tiżgura ċ-ċertezza legali taħt il-liġi tal-Komunità, il-Kummissjoni varat konsultazzjoni dwar il- kura transkonfinali tas-saħħa . Il- Portal ta' l-UE dwar is-Saħħa li għadu kif ġie varat se jipprovdi liċ-ċittadini ta' l-UE b'aċċess faċli għal informazzjoni sħiħa dwar suġġetti relatati mas-saħħa.

Fil-qasam tas-sigurtà ta' l-ikel, il-Kummissjoni indirizzat il-kwistjoni tat- taħriġ ta' l-uffiċjali responsabbli għat-twettiq tal-kontrolli u pproponiet regoli ġodda armonizzati għat-tqegħid fuq is-suq tal- prodotti tal-ħarsien tal-pjanti . Azzjoni rapida ttieħdet ukoll meta nstab li r- ross tawwali ( long-grain ) impurtat mill-Istati Uniti kien kontaminat b'ross modifikat ġenetikament mhux awtorizzat. Minbarra dan, il-Kummissjoni fasslet strateġija sabiex tappoġġja l-Istati Membri fit-tnaqqis tal- ħsara relatata ma' l-alkoħol . Pass ieħor lejn it-tisħiħ tas- Sikurezza Ewropea fl-ivvjaġġar bl-ajru ttieħed bit-twaqqif ta' lista ta' linji ta' l-ajru kkunsidrati bħala perikolużi u li għalhekk ma jitħallewx itiru fl-UE. Fil-qasam tal- politika dwar il-konsumatur , tlestew in-negozjati dwar programm ġdid ta' azzjoni tal-Komunità (2007-2013) kważi fi żmien rekord.

Saru sforzi sostanzjali fl-2006 sabiex jiġu mminimizzati fl-UE l-impatt u r-riskji marbuta ma' l- influwenza avjarja . Il-Kummissjoni bagħtet gruppi fl-Istati Membri sabiex jgħinuhom jirrevedu u jikkoordinaw il-pjanijiet tagħhom ta' tħejjija għall-pandemija ta' l-influwenza umana. Il- Mekkaniżmu ta' l-UE għall-Protezzjoni Ċivili rrisponda għal kważi 20 emerġenza fl-2006. Il- Fond tas-Solidarjetà ta' l-Unjoni Ewropea ta għajnuna finanzjara għal 9 każijiet ta' diżastri naturali fl-2006 (€ 199.24 miljun).

5. L-EWROPA BħALA MSIEħEB MONDJALI

Tkabbir

L-2006 kienet sena kruċjali għat-tkabbir. L-adeżjoni tal- Bulgarija u r-Rumanija fl-1 ta' Jannar 2007 temmet il-ħames tkabbir ta' l-Unjoni. Fid-9 ta' Novembru, il-Kummissjoni pproponiet strateġija għall-bini ta' kunsens imġedded dwar it-tkabbir , inkluż rapport speċjali dwar il-kapaċità ta' integrazzjoni ta' l-Unjoni. Din l-istrateġija kienet approvata mill-Kunsill Ewropew ta' Diċembru.

Fir-rigward tat- tliet pajjiżi kandidati – il-Kroazja, l-ex-Repubblika Jugożlava tal-Maċedonja u t-Turkija – il-Kummissjoni kompliet tissorvelja l-progress lejn il-kriterji ta' l-adeżjoni. Sadittant, tkomplew in-negozjati mal-Kroazja u mat-Turkija. Minħabba li t-Turkija ma wettqitx l-obbligu tagħha ta' implimentazzjoni sħiħa u non-diskriminatorja tal-Protokoll ta' Ankara, il-Kummissjoni ħarġet rakkommandazzjoni dwar il-prosegwiment tan-negozjati ta' l-adeżjoni. Il-Kunsill ta' Diċembru fil-biċċa l-kbira segwa din ir-rakkomandazzjoni billi qabel li l-Istati Membri ma jiddeċidux dwar il-ftuħ ta' kapitoli dwar oqsma ta' politika li jkopru r-restrizzjonijiet tat-Turkija u dwar l-għeluq proviżorju tal-kapitoli sakemm il-Kummissjoni tkun ivverifikat li t-Turkija tkun wettqet l-impenji tagħha.

Il-Kummissjoni ħadmet fuq l-implimentazzjoni tal-Proċess ta' Stabilizzazzjoni u Assoċjazzjoni (SAP) fil- Balkani tal-Punent matul l-2006. Wara r-referendum u r-rikonoxximent ta' l-indipendenza tal- Montenegro , il-Kunsill adotta l-proposta tal-Kummissjoni għal mandat ġdid għan-negozjar ta' Ftehim ta' Stabilizzazzjoni u Assoċjazzjoni (SAA) ma' dan il-pajjiż, u n-negozjati ġew konklużi teknikament f'Diċembru. Żviluppi importanti oħra kienu jinkludu l-iffirmar ta' l-SAA ma' l- Albanija , u l-konklużjoni teknika tan-negozjati dwar l-SAA mal- Bożnja u l-Ħerżegovina . In-negozjati dwar SAA mas-Serbja ġew sospiżi mill-Kummissjoni f'Mejju minħabba deterjorament fil-kooperazzjoni ta' Belgrad mat-Tribunal Kriminali Internazzjonali għall-ex-Jugożlavja. Fil- Kosovo , il-Kummissjoni ħadmet mill-qrib maż-żewġ gruppi ta' preparazzjoni ta' l-UE li ntbagħtu hemm sabiex iħejju għall-preżenza internazzjonali futura u għall-missjoni futura ta' l-istat tad-dritt tal-Politika Ewropea tas-Sigurtà u d-Difiża, ladarba jintlaħaq qbil dwar l-istatus.

Fl-2006, il-Kummissjoni tat prijorità lill- komunikazzjoni dwar it-tkabbir permezz ta' sħubijiet strateġiċi, inkluż ma' istituzzjonijiet oħra ta' l-UE, amministrazzjonijiet reġjonali u lokali, il-mezzi tax-xandir u l-organizzazzjonijiet mhux governattivi. Minbarra dan, il-Kummissjoni segwiet id- djalogu tagħha mas-soċjetà ċivili bil-għan li ttejjeb il-komprensjoni reċiproka u tindirizza l-preokkupazzjonijet taċ-ċittadini dwar it-tkabbir.

Il-Viċinat Ewropew

L-implimentazzjoni tal- Politika Ewropea tal-Viċinat (ENP) [4] għamlet progress sinifikanti fl-2006. Ġew adottati tliet Pjanijiet ta' Azzjoni oħra (li jkopru l-Armenja, l-Ażerbajġan u l-Georġja) u ntlaħaq qbil dwar tnejn oħra (l-Eġittu u l-Libanu), bl-adozzjoni mistennija lejn il-bidu ta' l-2007. Dan itella' għal tnax in-numru ta' msieħba li magħhom l-UE stabbiliet impenji reċiproki konkreti fil-qafas ta' l-ENP. Minbarra dan, id-direttivi tan-negozjar ta' ftehim ġdid imtejjeb ma' l- Ukraina biex jieħu post il-Ftehim ta' Sħubija u Kooperazzjoni eżistenti tressqu quddiem il-Kunsill. Strateġija ambjentali fit-tul għat-tindif u l-ħarsien tal-Baħar Mediterran ġiet adottata f'Settembru.

Ir-riflessjoni dwar l- iżviluppi futuri fl-ENP ġiet segwita b'komunikazzjoni amibizzjuża li tippreżenta proposti ġodda għat-tisħiħ u l-iżvilupp ulterjuri ta' l-ENP. F'Novembru, ġie adottat strument finanzjarju iddedikat ġdid, l-Istrument Ewropew tal-Viċinat u l-Partenerjat (ENPI). Dan l-istrument se jtejjeb b'mod sinifikanti l-kwalità ta' l-assistenza tagħna u jipprovdi aktar fondi f'appoġġ għar-riformi ta' l-imsieħba tagħna.

Il-bqija tad-dinja

F'Ġunju 2006, il-Kummissjoni ppreżentat lill-Kunsill Ewropew dokument ta' analiżi bl-isem "L-Ewropa fid-Dinja", li jidentifika proposti prattiċi għal koerenza, effikaċja u viżibilità akbar ta' l-azzjoni esterna ta' l-UE u għat-tisħiħ tar-rabta bejn il-politika interna u esterna , b'mod partikolari f'oqsma bħas-sigurtà fl-enerġija, il-bidla fil-klima, il-migrazzjoni, il-prevenzjoni tat-terroriżmu u l-politika ekonomika u finanzjarja.

L-utilizzazzjoni tal-potenzjal għall-iżvilupp tar-relazzjonijiet maċ- Ċina se tkun waħda mill-akbar isfidi għall-politika esterna ta' l-UE għas-snin li ġejjin. Is-Samit bejn l-UE u ċ-Ċina f'Ħelsinki fid-9 ta' Settembru 2006 qabel li jagħti bidu għan-negozjati għal Ftehim ta' Partenarjat u Kooperazzjoni ġdid u wiesa'. Biex tkompli tibni fuq ir-riżultati ta' dan is-samit, f'Ottubru l-Kummissjoni pproponiet aġenda ambizzjuża ġdida għar- relazzjonijiet bejn iċ-Ċina u l-UE . F'Lulju, il-Kummissjoni bagħtet lill-Kunsill abbozz ta' direttivi għan-negozjar ta' Ftehim ta' Qafas ġdid dwar ir- relazzjonijiet bejn l-UE u r-Russja . Wara r-IV Samit UE/Amerika Latina u Karibew (Vjenna, Mejju 2006), il-Kummissjoni pproponiet il-bidu tan-negozjati għal Ftehimiet ta' Assoċjazzjoni ma' l- Amerika Ċentrali u l- Komunità ta' l-Andes .

L-2006 kienet sena ta' progress dwar xi sfidi importanti tal-kummerċ, bl-appoġġ tal-preżentazzjoni mill-Kummissjoni ta' strateġija ġdida 'Ewropa Globali: Nikkompetu fid-Dinja' li tgħid kif it-taħlita ta' azzjoni interna u esterna tista' tirrinforza t-tkabbir ekonomiku u l-impjiegi fl-Ewropa. Saru sforzi sostanzjali mill-Kummissjoni sabiex jitwettqu t-taħdidiet multilaterali dwar il-kummerċ dinji fi ħdan l- Aġenda ta' l-Iżvilupp ta' Doha , iżda sfortunatament f'nofs l-2006 in-negozjati ma setgħux jagħmlu aktar progress.

Bħala parti mill-qafas ta' politika tal-kummerċ Ewropa Globali, il-Kummissjoni tat bidu għal riflessjoni dwar l-applikazzjoni ta' l- Istrumenti tad-Difiża tal-Kummerċ ta' l-UE f'ekonomija globali li qed tinbidel. Il-Kummissjoni ppreżentat ukoll talbiet għal mandati ta' negozjar għal ġenerazzjoni ġdida ta' ftehimiet dwar il-kummerċ ma' msieħba ewlenin: L-Indja, l-Korea t'Isfel u l-pajjiżi ta' l-ASEAN. Dawn il-ftehimiet se jikkonċernaw oqsma li għadhom mhumiex lesti għal diskussjonijiet multilaterali u se jħejju t-triq għal-livell li jmiss ta' liberalizzazzjoni multilaterali.

Għall-ewwel darba, il-Kummissjoni ppreżentat viżjoni ġdida għar- Reġjuni tal-Karibew u l-Paċifiku . Għall-Karibew, l-għan ewlieni huwa li tiġi inkoraġġita l-integrazzjoni reġjonali sabiex jiġu indirizzati l-ispeċifiċitajiet ekonomiċi u ambjentali f'din iż-żona. Fir-rigward tar-Reġjun tal-Paċifiku, l-għan ewlieni huwa li jitwessa' d-djalogu politiku u li tiġi assigurata l-ġestjoni sostenibbli tar-riżorsi naturali.

L-2006 rat l-għeluq ta' l-ewwel sena ta' l-implimentazzjoni ta' l- Istrateġija ta' l-UE għall-Afrika . F'dan il-kuntest, il-Kummissjoni pproponiet sħubija bejn l-UE u l-Afrika dwar l-infrastruttura (trasport, enerġija, ilma, sanità, u ICT). Il-Kummissjoni ressqet ukoll Komunikazzjoni dwar Sħubija Strateġika bejn l-UE u l-Afrika ta' Isfel , pajjiż ewlieni fil-kontinent Afrikan u medjatur attiv fil-politika Afrikana; flimkien ma' Strateġija ta' l-UE għall-paċi, is-sigurtà u l-iżvilupp fil-Qarn ta' l-Afrika .

It-tnaqqis tal-faqar, l-iżvilupp sostenibbli u l-paċi jistgħu jinkisbu biss jekk isir progress sinifikanti lejn tmexxija demokratika . Il-Kummissjoni pproponiet strateġija komuni ta' l-UE sabiex il-pajjiżi li qed jiżviluppaw jiġu inkoraġġiti jsaħħu l-isforzi tagħhom għar-riforma, fuq il-bażi partikolarment ta' inċentivi sostanzjali għal dawk il-gvernijiet li jfasslu pjanijiet ta' tmexxija ambizzjużi u kredibbli. Il- Fond Globali għall-Effiċjenza fl-Enerġija u għall-Enerġija Rinnovabbli (GEEREF), li ġie propost reċentement u li jikkonsisti f'fond tal-kapital tar-riskju ta' €100m, huwa mfassal sabiex jipprovdi lill-pajjiżi li qed jiżviluppaw b'enerġija nadifa u mingħajr perikli filwaqt li jgħinhom jegħlbu n-nuqqas ta' kapital tar-riskju f'dak il-kuntest.

Il-Kummissjoni kompliet twettaq rwol importanti fir- reazzjoni għall-kriżijiet internazzjonali jew avvenimenti politiċi mhux mistenija, sew permezz tal-kontribut tagħha għall-operazzjonijiet tal-Politika Komuni Barranija u tas-Sigurtà ta' l-UE u permezz ta' reazzjonijiet fi ħdan strumenti tal-Komunità bħal għajnuna umanitarja, osservazzjoni ta' l-elezzjonijiet, jew il-Mekkaniżmu tar-Reazzjoni Rapida. L-eżempji jinkludu t-twaqqif ta' kanali ta' assistenza diretta għall-poplu Palestinjan permezz tal-Mekkaniżmu Temporanju Internazzjonali, jew billi ngħataw reazzjonijet rapidi għall-kunflitt bejn Iżrael u l-Libanu jew il-kriżi f'Timor-Leste, b'għażla f'waqtha ta' miżuri politiċi, umanitarji u ta' assistenza.

Fil-qasam ta' l- għajnuna umanitarja , l-2006 ippreżentat sfidi partikolari, l-aktar minħabba l-kunflitt fil-Libanu u d-deterjorament tas-sitwazzjoni umanitarja fid-Darfur-Sudan u fit-Territorji Palestinjani. Flimkien ma' azzjoni dwar il-konsegwenzi tad-diżastri naturali, il-Kummissjoni kompliet tgħin lill-vittmi tal-kunflitti, b'attenzjoni partikolari għall-'kriżijiet minsija' – bħall-Alġerija għar-rifuġjati Sahrawi, l-Indja u l-Pakistan (il-Kashmir), Myanmar u t-Tajlandja, in-Nepal u r-Russja għaċ-Ċeċnja. L-Afrika tibqa' bla dubju l-kontinenet l-aktar milqut minn dawn il-kunflitti lokali u/jew reġjonali, fejn il-maġġoranza tal-vittmi huma mill-popolazzjoni ċivili. In-numru u l-gravità tal-kriżijiet umanitarji fl-2006 wasslu għal żieda sinifikanti fil-baġit għall-għajnuna umanitarja minn €496 miljun għal €671 miljun.

6. REGOLAMENTAZZJONI AħJAR U ATTIVITAJIET KURRENTI

Il-Kummissjoni ppreżentat f'Novembru l- evalwazzjoni strateġika tagħha ta' l-inizjattiva għar-Regolamentazzjoni Aħjar, li tevalwa l-progress li sar s'issa u tagħmel numru ta' proposti. Is-sistema għall-istimi ta' l-impatt ta' l-inizjattivi ewlenin kollha ssaħħet sabiex tkun żgurata l-kwalità permezz tat-twaqqif ta' Bord ta' l-Istima ta' l-Impatt indipendenti taħt l-awtorità diretta tal-President. Aktar minn 40 inizjattiva ġdida ġew miżjuda mal- programm kurrenti ta' simplifikazzjoni li jkopri l-perjodu 2006-2009, u inizjattivi ta' simplifikazzjoni ġew integrati fil-Programm Leġiżlattiv u ta' Ħidma tal-Kummissjoni. Il- konsultazzjoni tal-partijiet interessati twessgħet u ssaħħet, b'129 konsultazzjoni bbażata fuq l-internet.

Il-Kummissjoni wettqet madwar 67 stima ta' l-impatt fl-2006 u tat bidu għal evalwazzjoni esterna tas-sistema tagħha ta' l-istimi ta' l-impatt. Il-Kummissjoni ressqet ukoll proposta sabiex jitnaqqas, flimkien ma' l-Istati Membri, il- piż amministrattiv għall-kumpaniji b'25% sa l-2012 u integrat il-Mudell tal-Ħlas Standardta' l-UE għall-kejl ta' l-ispejjeż amministrattivi fil-linji gwida tagħha dwar l-istimi ta' l-impatt. Bħala eżempju prattiku ta' kif il-Kummissjoni biħsiebha tagħmel l-impenn tagħha realtà, hija ppreżentat pjan strateġiku dwar kif tkompli tnaqqas il-piż ta' l-istatistika fuq l-intrapriżi . Dan il-pjan kien żviluppat aktar fil-proposta għal Programm Statistiku tal-Komunità 2008-2012.

Pari passu mal-proċess ta' immodernizzar u s-simplifikar tal-leġiżlazzjoni ta' l-UE, sar sforz kbir fl-2006 sabiex tiġi ġestita l-politika kurrenti . B'mod partikolari, l-2006 kienet l-aħħar sena ta' l-impenji dwar il-ġenerazzjoni preċedenti ta' programmi finanzjarji ta' l-UE taħt il-Perspettivi Finanzjarji 2000-2006. Fl-2006, il-Kummissjoni saħħet is- sistema ta' sorveljanza ta' l-eżekuzzjoni tal-baġit tagħha sabiex tiżgura previżjonijiet affidabbli u ttejjeb l-eżekuzzjoni tal-baġit. Għall- għajnuna esterna , livelli rekord ta' impenji tal-baġit saru taħt il-Fond Ewropew għall-Iżvilupp u taħt il-baġit tal-KE, għal total ta' €7.6 biljun, li kienu jirrappreżentaw żieda ta' 57% fuq l-2001.

Is-sorveljanza ta' l- implimentazzjoni tal-liġi ta' l-UE baqgħet prijorità importanti għall-Kummissjoni. Hija kompliet tappoġġja l-isforzi ta' l-Istati Membri sabiex jiksbu defiċit globali tat-traspożizzjoni ta' anqas minn 1.5%, kif definit mill-Kunsill Ewropew. Fl-2006, in-numru totali ta' proċedimenti ta' ksur naqas bi ftit meta mqabbel ma' l-2005. Fir-rigward ta' l- implimentazzjoni tal-leġiżlazzjoni , il-Kummissjoni kkonkludiet b'suċċess in-negozjati għal qafas legali għall-poteri ta' implimentazzjoni mogħtija lilha ("Deċiżjoni dwar il-Komitoloġija") u żgurat li titkompla l-ħidma dwar dan, inkluż bl-adozzjoni ta' 26 proposta prijoritarja għall-allinjament mar-regoli l-ġodda.

Saret ħidma għal amministrazzjoni moderna, effettiva, u orjentata lejn is-servizz, b'mod partikolari permezz tat-twaqqif ta' qafas għall- ġestjoni tal-kontinwità tal-ħidma fil-Kummissjoni, li l-għan tiegħu huwa li jħejji lill-istituzzjoni għal tfixkil ta' l-attivitajiet tagħha li jirriżulta, pereżempju, minn attakki terroristiċi, pandemija globali jew theddid li jkun ugwalment ta' ħsara għall-istaff, il-bini jew is-sistemi ta' l-IT. Minbarra dan, saru żewġ eżerċizzji maħsuba biex jevalwaw l-adegwatezza tal- proċeduri ta' ġestjoni tal-kriżijiet tal-Kummissjoni, inkluż eżerċizzju konġunt bejn il-Kunsill u l-Kummissjoni. Il-Kummissjoni kompliet tiżgura r-rappreżentazzjoni adegwata ta' l-Istati Membri l-ġodda fil-persunal tagħha billi laħqet il-miri tagħha tar-reklutaġġ għall-2004-2006, u ħadet il-passi ta' tħejjija meħtieġa għall-integrazzjoni ta' l- uffiċjali Bulgari u Rumeni fil-persunal tagħha mill-2007 'l quddiem. Fl-aħħar nett, il-progress li sar fl-oqsma ta' l- amministrazzjoni elettronika u l-komunikazzjoni ma' l-amministrazzjonijiet, intrapriżi u ċittadini nazzjonali wera riżultati konkreti għat-titjib ta' l-effiċjenza u effikaċja globali ta' l-amministrazzjoni.

Annex – 2006 Work Programme initiatives adopted by the Commission – by strategic objective

Prosperity

Reference | Title | Adoption date | COM/SEC References |

2006/INFSO/003 | Communication from the Commission – i2010 e-Government Action Plan: Accelerating e-Government in Europe for the Benefit of All | 25/04/2006 | COM(2006)173; SEC(2006)511 |

2006/SG/008 | Green Paper – European Transparency Initiative | 03/05/2006 | COM(2006)194 |

2006/MARKT/002 | Proposal for a Directive of the European Parliament and of the Council amending Council Directives 89/665/EEC and 92/13/EEC with regard to improving the effectiveness of review procedures concerning the award of public contracts | 04/05/2006 | COM(2006)195; SEC(2006)557 2006/0066 (COD) |

2006/ECFIN/097 | Report from the Commission – Convergence Report 2006 on Slovenia (prepared in accordance with Article 122(2) of the Treaty at the request of Slovenia) | 16/05/2006 | COM(2006)224; SEC(2006)615 |

2006/ECFIN/020 | Proposal for a Council Decision in accordance with Article 122(2) of the Treaty on the adoption by Slovenia of the single currency on 1 January 2007 | 16/05/2006 | COM(2006)225 2006/0077 (CNS) |

2006/TAXUD/001 | Proposal for a Decision of the European Parliament and of the Council establishing an action programme for customs in the Community (Customs 2013) | 17/05/2006 | COM(2006)201; SEC(2006)570 2006/0075 (COD) |

2006/TAXUD/002 | Proposal for a Decision of the European Parliament and of the Council establishing a Community programme to improve the operation of taxation systems in the internal market (Fiscalis 2013) | 17/05/2006 | COM(2006)202; SEC(2006)566 2006/0076 (COD) |

2006/TAXUD/003 | Communication from the Commission concerning the need to develop a co-ordinated strategy to improve the fight against fiscal fraud | 31/05/2006 | COM(2006)254; SEC(2006)659 |

2005/TREN/011 | Communication from the Commission – Keep Europe moving : Sustainable mobility for our continent (Mid-term review of the European Commission’s 2001 Transport White Paper) | 22/06/2006 | COM(2006)314; SEC(2006)785 |

2006/ECFIN/021 | Conversion rates between the euro and the currencies of the Member States adopting the euro | 28/06/2006 | COM(2006)320 |

2006/TREN/010 | Communication from the Commission - Freight Transport Logistics in Europe – the key to sustainable mobility | 28/06/2006 | COM(2006)336; SEC(2006)818; SEC(2006)820 |

2006/INFSO/001 | Communication from the Commission on the Review of the EU Regulatory Framework for electronic communications networks and services | 29/06/2006 | COM(2006)334; SEC(2006)816 and 817 |

2006/ENTR/007 | Communication from the Commission - Implementing the Community Lisbon Programme: Financing SME Growth – Adding European Value | 29/06/2006 | COM(2006)349; SEC(2006)841, 842 and 856 |

2006/INFSO/029 | Proposal for a Regulation of the European Parliament and of the Council on roaming on public mobile networks within the Community and amending Directive 2002/21/EC on a common regulatory framework for electronic communications networks and services | 12/07/2006 | COM(2006)382; SEC(2006)925 and 926 |

2006/EAC/006 | Proposal for a Recommendation of the European Parliament and of the Council on the establishment of the European Qualifications Framework for lifelong learning | 05/09/2006 | COM(2006)479; SEC(2006)1093,1094 |

2006/MARKT/007 | Proposal for a Directive of the European Parliament and of the Council amending Council Directive 92/49/EEC and Directives 2002/83/EC, 2004/39/EC, 2005/68/EC and 2006/48/EC as regards procedural rules and evaluation criteria for the prudential assessment of acquisitions and increase of shareholdings in the financial sector | 12/09/2006 | COM(2006)507 |

2006/SG+/030 | Communication from the Commission – Putting knowledge into practice: A broad-based innovation strategy for the EU | 13/09/2006 | COM(2006)502 |

2006/EAC+/004 | Proposal for a Regulation of the European Parliament and of the Council establishing the European Institute of Technology | 18/10/2006 | COM(2006)604; SEC(2006)1313; SEC(2006)1314 |

2006/MARKT/006 | Proposal for a Directive of the European Parliament and of the Council amending Directive 97/67/EC concerning the full accomplishment of the internal market of Community postal services | 18/10/2006 | COM(2006)594; SEC(2006)1301; SEC(2006)1291, 1292 |

2006/SG+/016 | Commission Working Document - First progress report on the strategy for the simplification of the regulatory environment | 14/11/2006 | COM(2006)690 |

2006/SG+/029 | Communication from the Commission – A strategic review of Better Regulation in the European Union | 14/11/2006 | COM(2006)689 |

2006/MARKT/004 | White Paper on Enhancing the Single Market Framework for Investment Funds | 15/11/2006 | COM(2006)686; SEC(2006)1451-1452 |

2006/ECFIN/019 | Report from the Commission – Convergence Report December 2006 | 05/12/2006 | COM(2006)762; SEC(2006)1570 |

2006/MARKT+/012 | Interpretative Communication on the application of Article 296 of the Treaty in the field of defence procurement | 07/12/2006 | COM(2006)779; SEC(2006)1554-5 |

2006/TREN/025 | Green paper on Satellite Navigation Applications | 08/12/2006 | COM(2006)769 |

Solidarity

Reference | Title | Adoption date | COM/SEC References |

2006/AGRI+/019 | Communication from the Commission - An EU Strategy for Bio-fuels | 08/02/2006 | COM(2006)34; SEC(2006)142 |

2006/EMPL/001 | Communication from the Commission – A Roadmap for equality between women and men | 01/03/2006 | COM(2006)92; SEC(2006)275 |

2006/TREN/054 | Green Paper - A European Strategy for Sustainable, Competitive and Secure Energy | 08/03/2006 | COM(2006)105; SEC(2006)317 |

2005/ENV/011 | Communication from the Commission – Halting the loss of biodiversity by 2010 – and beyond : Sustaining ecosystem services for human well–being | 22/05/2006 | COM(2006)216; SEC(2006)621; SEC(2006)607 |

2006/FISH/001 | Communication from the Commission – Towards a future Maritime Policy for the Union: A European Vision for the Oceans and Seas | 07/06/2006 | COM(2006)275 |

2006/AGRI/003 | Communication from the Commission – Towards a sustainable European wine sector | 22/06/2006 | COM(2006)319; SEC(2006)770; SEC(2006)780 |

2006/JLS/007 | Green Paper on the role of Civil Society in Drugs Policy in the European Union | 26/06/2006 | COM(2006)316 |

2006/JLS/009 | Communication from the Commission - Towards an EU Strategy on the Rights of the Child | 04/07/2006 | COM(2006)367; SEC(2006)888 and 889 |

2004/ENV/003 | Communication from the Commission – A Thematic Strategy on the Sustainable Use of Pesticides | 12/07/2006 | COM(2006)372 and 373; SEC(2006)894 and 895; SEC(2006)914 |

2005/REGIO+/013 | Proposal for a Council Decision on Community strategic guidelines on cohesion | 12/07/2006 | COM(2006)386; SEC(2006)929 |

2003/SANCO/61 | Proposal for a Regulation of the European Parliament and of the Council concerning the placing of plant protection products on the market | 12/07/2006 | COM(2006)388; SEC(2006)930 and 931 |

2005/JLS/187 | Proposal for a Council Regulation amending Regulation (EC) No 2201/2003 as regards jurisdiction and introducing rules concerning applicable law in matrimonial matters | 17/07/2006 | COM(2006)399; SEC(2006)949 and 950 |

2005/JLS/188 | Green Paper on conflict of laws in matters concerning matrimonial property regimes, including the questions of jurisdiction and mutual recognition | 17/07/2006 | COM(2006)400; SEC(2006)952 |

2006/JLS/005 | Communication from the Commission on policy priorities in the fight against illegal immigration of third-country nationals | 19/07/2006 | COM(2006)402; SEC(2006)964 and 965; SEC(2006) 1010 |

2005/AGRI/003 | Proposal for a Council Regulation amending Regulations (EEC) No 404/93, (EC) No 1782/2003 and (EC) No 247/2006 as regards the banana sector | 20/09/2006 | COM(2006)489; SEC(2006)1106, 1107 |

2006/EMPL/004 | Commission Communication – The demographic future of Europe – from challenge to opportunity | 12/10/2006 | COM(2006)571 |

2006/REGIO/006 | Proposal for a Council Regulation concerning Community financial contributions to the International Fund for Ireland (2007-2010) | 12/10/2006 | COM(2006)564; SEC(2006)1227 |

2006/TREN/032 | Communication from the Commission – Action Plan for Energy Efficiency: Realising the Potential | 19/10/2006 | COM(2006)545; SEC(2006)1173 to 1175 |

2006/JLS/006 | Green paper on improving the efficiency of the enforcement of judgments in the European Union – The attachment of Bank Accounts | 24/10/2006 | COM(2006)618; SEC(2006)1341 |

2006/EMPL/003 | Green paper - Modernising labour law to meet the challenges of the 21st century | 22/11/2006 | COM(2006)708 |

2006/JLS/008 | Communication from the Commission – European elections 2004 Commission report on the participation of European Union citizens in the Member State of residence (Directive 93/109/EC) and on the electoral arrangements (Decision 76/787/EC as amended by Decision 2002/772/EC, Euratom) | 12/12/2006 | COM(2006)790; COM(2006)791; SEC(2006)1645-47 |

2006/ENV/017 | Proposal for a Directive of the European Parliament and of the Council amending Directive 2003/87/EC so as to include aviation activities in the scheme for greenhouse gas emission allowance trading within the Community | 20/12/2006 | COM(2006)818; SEC(2006)1684; SEC(2006)1685 |

2006/AGRI/002 | Proposal for a Council Regulation laying down specific rules as regards the fruit and vegetable sector and amending certain Regulations | 24/01/2007 | COM(2007)17; SEC(2007)74 and 75 |

Security and freedom

Reference | Title | Adoption date | COM/SEC References |

2006/INFSO/002 | Communication from the Commission – A strategy for a Secure Information Society – “Dialogue, partnership and empowerment” | 31/05/2006 | COM(2006)251; SEC(2006)656 |

2006/TREN/007 | Communication from the Commission under Article 138(2) of the EC Treaty on the strengthening of maritime labour standards | 15/06/2006 | COM(2006)287 |

2006/JLS/017 | Communication from the Commission - Evaluation of EU Policies on Freedom, Security and Justice | 28/06/2006 | COM(2006)332; SEC(2006)815 |

2006/JLS/016 | Communication from the Commission - Report on the implementation of the Hague programme for 2005 | 28/06/2006 | COM(2006)333; SEC(2006)813 and 814 |

2006/JLS/002 | Proposal for a Regulation of the European Parliament and of the Council establishing a Community Code on Visas | 19/07/2006 | COM(2006)403; SEC(2006)957 and 958 |

2006/JLS/003 | Proposal for a Regulation of the European Parliament and of the Council establishing a mechanism for the creation of Rapid Border Intervention Teams and amending Council Regulation (EC) No 2007/2004 as regards that mechanism | 19/07/2006 | COM(2006)401; SEC(2006)954 and 955; SEC(2006) 953 |

2005/SANCO/024 | Communication from the Commission – Better training for safer food | 20/09/2006 | COM(2006)519; SEC(2006)1163, 1164 |

2005/SANCO/032 | Communication from the Commission – An EU strategy to support Member States in reducing alcohol related harm | 24/10/2006 | COM(2006)625; SEC(2006)1358; SEC(2006)1360; SEC(2006)1411 |

2006/JLS/045 | Proposal for a Directive of the Council on the identification and designation of European Critical Infrastructure and the assessment of the need to improve their protection | 12/12/2006 | COM(2006)787; SEC(2006)1654; SEC(2006)1648 |

2006/TREN/005 | Communication from the Commission – "Facilitating the movement of locomotives across the European Union" Proposal for a Directive of the European Parliament and of the Council on the interoperability of the Community rail system Proposal for a Directive of the European Parliament and of the Council amending Directive 2004/49/EC on safety on the Community's railways Proposal for a Regulation of the European Parliament and of the Council amending Regulation (EC) No 881/2004 establishing a European Railway Agency | 13/12/2006 | COM(2006)782-5; SEC(2006)1640-2 |

Europe as a world partner

Reference | Title | Adoption date | COM/SEC References |

2006/DEV/004 | Communication from the Commission – An EU-Caribbean Partnership for growth, stability and development | 02/03/2006 | COM(2006)86; SEC(2006)268 |

2006/ELARG/001 | Communication from the Commission – Monitoring report on the state of preparedness for EU membership of Bulgaria and Romania | 16/05/2006 | COM(2006)214; SEC(2006)595; SEC(2006)596; SEC(2006)598 |

2006/DEV/002 | Communication from the Commission – EU relations with the Pacific islands : a strategy for a strengthened partnership | 29/05/2006 | COM(2006)248; SEC(2006)642 |

2006/ELARG/028 | Recommendation from the Commission to the Council to amend the Negotiating Directives for a Stabilisation and Association Agreement with Serbia and Montenegro in order to continue negotiations with the Republic of Serbia Recommendation from the Commission to the Council to authorise the Commission to negotiate with the Republic of Montenegro a Stabilisation and Association Agreement | 06/07/2006 | SEC(2006)885 and 886 |

2006/DEV/006 | Communication from the Commission – Interconnecting Africa: the EU-Africa Partnership on Infrastructure | 12/07/2006 | COM(2006)376; SEC(2006)896; SEC(2006)983 |

2006/DEV/005 | Communication from the Commission – Governance in the European Consensus on Development: Towards a harmonised approach within the European Union | 30/08/2006 | COM(2006)421; SEC(2006)1020; SEC(2006)1021 and 1022 |

2006/RELEX+/019 2006/TRADE+/003 | Recommendation from the Commission to the Council authorising the Commission to open negotiations with Ukraine for a new Enhanced Agreement | 13/09/2006 | SEC(2006)1105; SEC(2006)1110; SEC(2006)1156 |

2006/ELARG/027 | Communication from the Commission – Monitoring report on the state of preparedness for EU membership of Bulgaria and Romania | 26/09/2006 | COM(2006)549 |

2006/TRADE/001 | Communication from the Commission – Global Europe competing in the World - A Contribution to the EU's Growth and Jobs Strategy | 04/10/2006 | COM(2006)567; SEC(2006)1228-1230 |

2006/ENV/015 | Communication from the Commission – Mobilising public and private finance towards global access to climate-friendly, affordable and secure energy services: The Global Energy Efficiency and Renewable Energy Fund | 06/10/2006 | COM(2006)583; SEC(2006)1224 and 1225 |

2005/RELEX+/040 | Communication from the Commission – EU–China: Closer partners, growing responsibilities | 24/10/2006 | COM(2006)631; COM(2006)632 |

2006/ELARG/002 | Communication from the Commission – Enlargement Strategy and Main Challenges 2006–2007 (including annexed special report on the EU's capacity to integrate new members) | 08/11/2006 | COM(2006)649; SEC(2006)1383-1390 |

2006/RELEX/007 | Communication from the Commission on strengthening the European Neighbourhood Policy Communication from the Commission on the general approach to enable ENP partner countries to participate in Community agencies and Community programmes | 29/11/2006 | COM(2006)724; COM(2006)726; SEC(2006)1504-1512; SEC(2006)1536 |

2006/RELEX/022 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Central American Republics of Costa Rica, El Salvador, Guatemala, Honduras, Nicaragua and Panama | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/RELEX/023 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Andean Community and its Member Countries | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/TRADE/021 | Communication from the Commission – Global Europe: Europe's trade defence instruments in a changing global economy A Green Paper for public consultation | 06/12/2006 | COM(2006)763 |

[1] Il-kontribuzzjoni tal-Kummissjoni għall-perjodu ta' riflessjoni u lilhinn: Pjan D għad-Demokrazija, id-Djalogu u d-Dibattitu – KUMM(2005) 494.

[2] In-nota ta' informazzjoni tal-Kummissjoni mill-Viċi President Wallström lill-Kummissjoni - SEG(2006) 1553: Pjan D – Dibattitu Aktar Wiesgħa u Aktar Profond dwar l-Ewropa.

[3] Iċ-Ċina, l-Unjoni Ewropea, l-Indja, il-Ġappun, ir-Russja, il-Korea t'Isfel u l-Istati Uniti.

[4] Il-poltika ta' l-UE dwar il-ġirien tagħha: l-Alġerija, l-Armenja, l-Azerbajġan, il-Belarus, l-Eġittu, il-Ġeorġja, l-Iżrael, il-Ġordan, il-Libanu, il-Libja, il-Moldova, il-Marokk, l-Awtorità Palestinjana, is-Sirja, it-Tuneżija u l-Ukraina.